የበረሃ አንበጣ መንጋ በሰብል ላይ ጉዳት እያደረሰ መሆኑን የራያ ቆቦ ወረዳ ግብርና ጽሕፈት ቤት አስታወቀ፡፡
ባሕር ዳር፡ መስከረም 10/2013ዓ.ም (አብመድ) በሰሜን ወሎ ዞን ራያ ቆቦ ወረዳ በስምንት ቀበሌዎች ላይ የበረሃ አንበጣ መንጋ መከሰቱን የወረዳው ግብርና ጽሕፈት ቤት አስታውቋል፡፡የጽሕፈት ቤቱ ኃላፊ አቶ ተስፋየ ታረቀኝ እንደገለጹቱ ከፍተኛ ቁጥር ያለው የበርሃ አንበጣ ከአዲሱ ዓመት መግቢያ ጀምሮ ጉዳት እያደረሰ ይገኛል፡፡አቶ ተስፋየ የአንበጣ መንጋው የተከሰተው በአፋር እና በአማራ ክልል በሚገኙ ስምንት አዋሳኝ ቀበሌዎች መሆኑን ገልጸዋል፡፡ እስከዛሬ ድረስም በአራት ሄክታር መሬት ማሽላ እና በሦስት ሄክታር መሬት ጤፍ ሰብል ላይ ጉዳት ማድረሱን ነግውናል፡፡አቶ ተስፋ እንደገለጹት በሰው ጉልበት እና በኬሚካል ርጭት የመከላከል ሥራ እየተሠራ ቢሆንም ከፍተኛ ቁጥር ያለው የአንበጣ መንጋ በየጊዜው ወደ ክልሉ እየገባ ይገኛል፡፡ በጭር ጊዜ መቆጣጠር ካልተቻለ በሰብል ላይ ከፍተኛ ጉዳት እንደሚያደርስም ኃላፊው ስጋታቸውን ገልጸዋል፡፡የአማራ ክልል ግብርና ቢሮ የሰብል ልማት እና ጥበቃ ዳይሬክተር አቶ አለባቸው አሊጋዝ ስለጉዳዩ ተጠይቀው ወደ አካባቢው ባለሙያ መላኩን እና ሙሉ መረጃን አጠናቅሮ ነገ እንደሚያሳውቅ ገተናግረዋል፡፡ዘጋቢ፡- ዳግማዊ ተሰራ